
AI Acknowledgement
 
Rwy’n cadarnhau nad wyf wedi defnyddio unrhyw offer AI wrth ymchwilio a chreu’r aseiniad hwn. 
Rwy’n cadarnhau nad wyf wedi cyflwyno unrhyw ddeunyddiau a gynhyrchwyd gan AI fel fy ngwaith fy hun. 
Rwy’n cadarnhau bod gennyf gopïau o’m drafftiau, fy nodiadau, ac adnoddau eraill a ddefnyddiais, y gellir gofyn i mi eu darparu fel tystiolaeth
 
NEU
 
Rwy’n cydnabod y defnydd o [Offeryn deallusrwydd artiffisial] (url yr offeryn deallusrwydd artiffisial) ar [Dyddiad] i [Diben fy ngwaith]. Defnyddiais yr anogwr(wyr): 
1. [Anogwr] 
2. [Anogwr] 
3. [Anogwr] 
Rwy’n cadarnhau nad ydw i wedi cyflwyno unrhyw destun deallusrwydd artiffisial cynhyrchiol fel fy ngwaith fy hun. Rwy’n cadarnhau bod gennyf gopïau o’m drafftiau, fy nodiadau, ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir gofyn i mi eu darparu fel tystiolaeth.
 
 
 
 
 
 
 
 
 
 
Targedau o fy aseiniad blaenorol
 
	Targed
	Sut yr wyf wedi mynd i'r afael â hyn yn y gwaith hwn

	 
Cofia sillafu enwau awduron yn gywir wrth gyfeirnodi e.e. Dylan Wiliam, Hargreaves, Donaldson 
 
 
	 
Wedi ail wirio os rwyf wedi sillafu nhw yn gywir neu wedi cludo nhw yn syth o’r darn er mwyn sicrhau ei bod wedi sillafu yn gywir.

	 Parhau gyda'r arfer o wneud cysylltiadau llenyddiaeth cryf yn dy gasgliadau.
 
 
 
	Wedi ceisio gwneud cysylltiadau i nôl tuag at yr aseiniad o fewn y casgliad.


 
 

 
Creu proffil cymunedol ar gyfer eich ysgol PAP2. Gan ddefnyddio llenyddiaeth berthnasol, awgrymwch ffyrdd y gallai'r ysgol ddefnyddio ei lleoliad a'i chymuned i gefnogi dysgu disgyblion.
Cyflwyniad 
Yn ôl diffiniad Geiriadur Oxford (2024) yw grŵp o bobl yn byw o fewn yr un lle. Ond mae Solis (2014) yn dadlau bod cymuned yn llawer fwy. Dadlau ef bod cymuned yn gwneud rhywbeth gyda'n gilydd sy'n gwneud perthyn yn bwysig. Dywed Llywodraeth Cymru (2022) fe ddylid prosiect ysgol gymuned datblygu partneriaeth efo teuluoedd, gwasanaethau lleol ac ymateb i anghenion y gymuned. 
Mae’r prosiect cymuned yma yn ffocysu ar gyfuno’r gymuned ysgol a’r gymuned ehangach trwy hybu’r iaith Gymraeg. Bydd y prosiect yma yn cael ei gynnal o fewn pentref trefol yn Ne Ddwyrain Cymru sydd yn gweld mwy a mwy o blant yn dod i’r ysgol heb gael unrhyw fath o brofiad efo’r iaith Gymraeg ac felly yn gweld yn anoddach i addysgu’r iaith. Bwriad y prosiect yw datblygu sgiliau llythrennedd a chyfathrebu plant yr ysgol a hefyd datblygu sgiliau Cymraeg yr ardal leol er mwyn helpu’r plant cael fwy o brofiad efo’r iaith yn ei bywydau o ddydd i ddydd. Bydd y prosiect yn cynyddu'r nifer sydd yn siarad Cymraeg o fewn y gymuned leol gan gynnwys rhieni a busnesau lleol. Gellir cyfiawnhau hyn efo canllawiau Llywodraeth Cymru (2024) o gyrraedd miliwn o siaradwyr Cymraeg erbyn 2050.
Adolygiad o lenyddiaeth 
Bwriedir trafod beth sydd gan lenyddiaeth i ddweud am yr iaith Gymraeg o fewn y darn yma. Dewiswyd rhannu'r adolygiad mewn i statws yr iaith Gymraeg yng Nghymru hyn o bryd a’r hyn sydd angen gwneud er mwyn gwella. 
Dangosir y Sensws (2021) mae dim ond 17% o boblogaeth y wlad sydd yn siarad yr iaith Gymraeg. Mae hyn yn gostyngiad o 23,700 o bobl ers 2011 sydd yn dangos difrifoldeb y sefyllfa iaith o fewn y wlad. Honna Thurman (2019) mae pobl yn cefnu ar eu hieithoedd hynafol fel prif iaith er mwyn siarad yr iaith mwyafrif o'u rhanbarth. Cefnoga'r Y Swyddfa Ystadegau Gwladol (2021) hyn trwy ddweud bod y nifer sydd efo Saesneg fel eu hiaith gyntaf yng Nghymru yn hafal i 92% o’r boblogaeth. Pwysleisia Bazner a Lopez (2023) pwysigrwydd annog pobl i siarad ei mamieithoedd. Darganfyddwn nhw fod plant sydd yn cael i gwrdd efo gwrthwynebiad wrth siarad ei iaith wreiddiol yn arwain tuag at ddiffyg ymdeimlad o berthyn neu achosi i fyfyrwyr osgoi siarad eu hieithoedd priodol. Golyga hyn bod angen plant clywed yr iaith ac cael eu hannog i ymgysylltu efo’r iaith er mwyn teimlo’n perthyn i’w wlad.
Honna Griffiths (2025) bod ymdeimlad o berthyn tuag at ei wlad yn rhywbeth sydd yn bwysig ar gyfer hunaniaeth rhywun. Diffinia BERA (2024) cynefin fel lle mae rhywun byw ond yn ôl Griffiths (2025) mae’n perthyn a chymuned, teulu, perthnasoedd a’r unig beth sy'n uno pob disgybl. Mae Cwricwlwm i Gymru (2022) yn disgrifio cynefin fel rhan bwysig o sut mae plant yn deall pwy ydyn nhw. Mae’n gysylltiedig â’r syniad o hunaniaeth sy’n golygu bod plant yn adeiladu eu hymdeimlad o hunan o’u teuluoedd, cymunedau, a phrofiadau personol (Chapman et al., 2023). Mae hyn yn cynnwys yr iaith rydym yn siarad hefyd. O fewn ysgol Pen y Dre fe wnaethant wreiddio’r iaith Gymraeg yn pob agwedd o’i fywyd ysgol. Fe wnaeth hyn cryfhau eu hunaniaeth a chreu awyrgylch lle mae pawb yn teimlo’n perthyn i'w gwreiddiau Cymreig a’r syniad o gynefin (Estyn, 2024). Cefnoga Comisiynydd y Gymraeg (2023) y syniad o falchder mae Cymraeg yn rhoi i berson trwy gyflwyno’r canfyddiad bod siaradwyr Cymraeg dros 16 mewn ysgolion a’r gymuned yn falch ein bod yn gallu siarad Cymraeg ac yn gweld fel mantais iddynt o fewn y byd gwaith.
Dywed O’Grady (2005) a Young (2023) bod plant yn dysgu’r iaith trwy gael i drochi yn yr iaith. Golyga hyn galluogi plentyn i gael gymaint o brofiadau i glywed yr iaith yn gywir, siarad ac arbrofi efo’r iaith. Dywed Bronfenbrenner bod yr amgylchedd yn cael effaith ar ddatblygiad gwybyddol plentyn (Guy-Evans, 2024). Dadlau ef bod systemau rhyngweithiol o amgylch y plentyn sydd yn cael effaith ar y ffordd maent yn ymddwyn ac yn dysgu (Ryan, 2001). Dadlau Berk (2000) bod y system agosach, y microsystem, sydd yn cynnwys rhieni, teulu ehangach a ffrindiau yn cael yr effaith mwyaf ar blentyn ac felly mae’r hyn maent yn gweld a chlywed oddi wrth y system yma yn cael i efelychu yn ymddygiad ei hun. Mae hyn yn cyd-fynd efo syniadau Nor a Rashid (2018) bod dysgu iaith gyntaf yn rhywbeth sydd yn dod yn naturiol trwy gydol plentyndod o achos i ddylanwad rhieni. Ond maent yn dadlau bod dysgu ail iaith yn rhywbeth sydd yn wahanol. Er mwyn dysgu ail iaith mae amgylchedd yn hynod o bwysig (Ismail a Yusof, 2016). Cytuna Spolsky (2020) trwy ddweud bod yr ansawdd o iaith mae rhywun yn dysgu fel ei ail iaith yn dibynnu ar ffactorau allanol. Hynny yw faint o amlygiad mae person yn cael, ansawdd y wybodaeth sydd yn cael ei darparu a faint mae person yn cael i drochi yn yr iaith. Dadlau Krashen (1976, tud. 157) bod oedolion yn caffael iaith fel ail iaith trwy dysgu iddynt systemau maent yn mynd i ddefnyddio lle mae rheolau cystrawennol yn cael i gyflwyno mewn modd raddol ac adborth raddol yn cael ei darparu. 
Dywed Mackie (2018) bod yna nam amlwg i gynnig y Llywodraeth am filiwn o siaradwyr Cymraeg. Hynny yw, y gwahaniaeth rhwng caffael iaith a chadw’r iaith. Mae caffael iaith yn broses reddfol lle mae’r person sydd yn dysgu’r iaith yn anwybodus o’i gramadeg, rheolau ieithyddol a strwythur cystrawennol (Hussain, 2017). Dywed Ghazali (2007) bod caffael iaith ddim yn arwain tuag at ruglder iaith ac felly rhaid i ni fod yn ofalus wrth addysgu’r iaith. 
Nodau amcanion ac ystyriaethau ymarferol 
Gobeithiwyd bydd llwyddiant yn y prosiect yma yn arwain tuag at fwy o Gymraeg yn cael i siarad o fewn yr ardal gan gynnwys rhieni a busnesau lleol. Bydd y plant efo fwy o hyder yn defnyddio'r iaith Gymraeg a byddwn yn clywed fwy o bobl yn rhyngweithio trwy gyfrwng y Gymraeg. 
Trwy gyfeirio yn ôl tuag at yr adolygiad o lenyddiaeth dywed Dywed  O’Grady (2005) a Young (2023 bod pobl yn dysgu’r iaith trwy gael eu trochi ynddo ac am hyn dyma fwriad y prosiect yma. Bydd grŵp blwyddyn yn mabwysiadu siop, caffi, triniwr gwallt, neu ganolfan gymunedol leol. Byddant yn  cynllunio a chreu pecynnau iaith efo ymadroddion Cymraeg sy’n ramadegol gywir efo strwythur cystrawennol gallwn ddefnyddio o ddydd i ddydd er mwyn hybu’r iaith. Gallwn gyfiawnhau hyn efo targed Llywodraeth Cymru (2024) o gynnydd o 20% o siaradwyr yr iaith Gymraeg erbyn 2050. Pwysleisia Hart (2013) pwysigrwydd ymgysylltiad plant efo’r gymuned trwy ddweud ei bod yn hybu eu hymdeimladau o berthyn. Dywed Matthews (2003) bod plant yn wynebu heriau efo ymgysylltiad cymunedol am fod pobl efo’i chamsyniadau am ei gallu ond fe dyllid cael y cyfle i wneud am ei fod yn hybu'r gymuned leol. Bydd y plant yn cynllunio'r pecynnau iaith yn ôl gallu'r perchenogion busnes er mwyn iddo fod yn berthnasol iddynt. Mae Tomlinson (2001) yn pwysleisio pŵer gwahaniaethu trwy ddweud fe ddylai athrawon addasu cynnwys, proses a chynnyrch i ddiwallu anghenion amrywiol myfyrwyr ac felly penderfynwyd cymryd yr un dynesiad efo cyfranogwyr y prosiect yma. Bydd y pecynnau yma yn cael ei darparu yn raddol ac yn gallu cael ei newid yn ôl adborth er mwyn dilyn syniad Krashen (1976) o amlygiad graddol i’r iaith. 
Penderfynwyd defnyddio arwyddion er mwyn arddangos y busnesau sydd yn cymryd rhan. Mae bathodynnau iaith yn galluogi rhywun i weld os ydyn yn gallu cael sgwrs trwy gyfrwng Gymraeg (Comisiynydd Cymru, 2019). Cytuna Llywodraeth Cymru (2025) efo’r dynesiad gan ei bod yn hybu’r iaith ac yn rhoi hyder i bobl i ddechrau mwy o sgyrsiau a defnyddio mwy o wasanaethau yn Gymraeg. Golyga hyn bydd pobl y gymuned yn gallu dechrau sgwrs trwy gyfrwng y Gymraeg gan gynnwys y rhieni. Bydd yr arwyddion yma wedi’i dylunio gan y plant ac yn amrywio i allu'r busnesau i siarad Cymraeg. Ar ben hyn, bydd yna fap ar gael ar wefan yr ysgol sydd i gael ar gyfer y rhieni er mwyn iddynt weld y busnesau sydd yn cymryd rhan. Dywed Education Endowment Foundation (2021) bod ymrwymiad rhieni yn bwysig o fewn prosiect am ei fod yn gwella canlyniadau'r plant. Bydd y rhieni yn cael i gynnwys eto ar ddiwedd y prosiect ar gyfer dathliad o gynnydd Cymraeg y plant a’r bobl llwyddiant. Bydd hyn yn cynnwys bore coffi a bydd yn cael i gynnal o fewn yr ysgol lle bydd cyfle efo’r plant a’r perchnogion busnes i ddangos beth maent wedi dysgu i rieni'r gymuned. Yn ôl ymchwil gan Stam, et al. (2022) cyfrannodd y rhyngweithio o fewn boreau coffi at ymgysylltiad rhieni yn gymdeithasol o fewn yr ysgol. Bydd hefyd cyfle gan y rhieni i fynd a’r pecynnau iaith sydd wedi cael i ddylunio gan y plant. 
Er mwyn gweithredu'r camau yma bydd angen cymorth. Nid yw un athrawes yn mynd i fod yn ddigon er mwyn darparu'r adnoddau a chynnal ymweliadau. O fewn y dosbarth bydd tua phedwar grŵp ac felly bydd angen o leiaf tri addysgwr ychwanegol. Yn ôl (Greensheets, 2016) mae pob 15c o bob punt o fewn ysgol yn cael ei gwario ar staff cymorth. O dan Fframwaith Athrawon Cyflenwi a Staff Dros Dro mae athrawon cyflenwi yn cael i gyflogi o £70 i £150 y dydd (Gwasanaeth Masnachol y Goron, dim dyddiad). Golyga hyn os oes angen tri staff cymorth ychwanegol gall costi’r ysgol £450 mewn dydd. Bydd hefyd yn gost i'r ysgol i argraffu a chreu’r adnoddau er mwyn darparu tuag at y busnesau a’r rhieni. 
Mesur Effaith 
Trwy brofi bod y prosiect yma yn gwneud gwahaniaeth mae’n galluogi ehangu er mwyn cyrraedd mwy o bobl a chael mwy o effaith ar y gymuned (WCVA, 2023).  Cyflwyna Stufflebeam (1960) ei fodel CIIP ar gyfer mesur llwyddiant o fewn prosiect ymchwil. Golyga hyn ei bod yn mesur llwyddiant yn ôl pedwar categori sef nodau, canlyniadau, cynlluniau a chamau gweithredu. Hoffwn efelychu'r model yma trwy fesur effaith y prosiect yma. Bwriedir rhannu'r prosiect yma i mewn i dymhorau er mwyn mesur y llwyddiant yn raddol megis tymor y Gaeaf, Gwanwyn a Haf. 
Dangosydd o lwyddiant bydd amlder rhieni a’r perchnogion busnes yn defnyddio’r iaith. Bwriedir defnyddio holiadur fel methodoleg i fesur os yw hyn yn digwydd. Bydd yr holiadur yn cael i ddosbarthu yn dymor y Gwanwyn sef hanner ffordd trwy'r prosiect yma. Mae derbyn adborth yn fodd o wneud i bawb o fewn y prosiect ymchwil i deimlo wedi’i gynnwys (Jackson et al., 2018). Dywed Hüseyin a Bilimler (2009) mae holiadur yn fethodoleg sydd yn cael ei defnyddio yn aml gan ei bod yn galluogi casgliad o wybodaeth gaeedig ac agored o sampl benodol. Cytuna Holmes (2023) efo effeitholrwydd holiadur trwy ddweud ei bod yn rhad, gymharol syml i’w defnyddio a gall yr atebiob darparu ystod o atebion mewn cyfnod byr. Darparwyd yr holiadur yma tuag at y rheini a pherchnogion busnes ond ei chadw yn anhysbus er mwyn sicrhau gonestrwydd llawn o’r rhai sydd yn ei ateb (Denscome 2014). Ond, yn ol Paton (2014) rhaid hefyd bod yn wyliadrws pan yn defnyddio holiadur am ei fod yn cyfle am ddiflasdod. Mae holaidur yn gallu fod yn hir ac yn ailadroddus ac felly nid oes gwarant bydd pobl yn mynd i ymateb. Er mwyn sicrhau ymrwymiad a chael y rhieni a’r busnesau i ymateb byddwn yn cynnal sesiwn galw heibio o fewn yr ysgol lle mae’r rhieni yn gallu defnyddio cyfrifiaduron yr ysgol i ymateb yn ogystal ag anfon ar ffurf e-bost.
Penderfynwyd hefyd bydd yn syniad i gynnal ymweliadau i mewn i’r busnesau er mwyn gwirio os oes angen newidiadau i’r pecynnau iaith. Byddwn yn gwneud hyn trwy gynnal grwpiau ffocws. Bydd hyn yn digwydd o dymor yr Haf er mwyn gweld y llwyddiant ar ddiwedd y prosiect. O fewn ymchwil Prifysgol Bangor (2015)  i mewn i ddefnydd yr iaith Cymraeg fe wnaethon nhw ddarganfod bod grwpiau ffocws yn fodd effeithiol o fethodoleg am ei fod yn gyfle i gyfranogwyr fynegi eu barn a chymryd rhan mewn trafodaeth efo’r gymuned (Llwydoraeth Cymru, 2015). Ychwanega Cilt a Sayi (2007) at fuddion grwpiau ffocws trwy ddweud ei bod yn symud y sylw o’r cyfwelydd i’r cyfranogwyr ac yn galluogi deialog agored. Ond mae Prifysgol Bangor (2015) wedi cydnabod gall yna fod gwendid efo defnyddio grwpiau ffocws sef bod y ddynameg wedi cael ei sefydlu o flaen llaw a gall rhai siarad fwy nag eraill ac felly nid yw hyn yn ddarlun cyflawn o sut mae pawb yn teimlo. Dywed Leung a Savithiri (2009) bod grŵp ffocws yn dibynnu ar y sgil o’r person sydd yn i gynnal ac felly nid yw o hyd yn mynd i fod y ffordd fwyaf effeithiol o gasglu data. Ond trwy 
Gwethusiad 
Er i’r syniad yma cael effaith cadarnhaol penderfynwyd tynnu sylw tuag at y gwendidau a bygythiadau. Gwendid amlwg sydd wedi dod i’r olwg yw diffyg amser o ran yr ysgol. Mae’r syniad yma yn gofyn am ymweliadau misol tuag at y busnesau sydd yn cymryd rhan. Yn ôl holiadur a chafodd i ddarparu gan Yr Undeb Addysg Genedlaethol (2024) mae 92% o athrawon yn credu bod diffyg cyllid yn cael effaith uniongyrchol i gyflogi mwy o staff cymorth a newydd. Cytuna’r Ysgrifennydd Cyffredinol efo hyn yn ei araith lle dywedodd bod yn arwain at gynnydd mewn llwyth gwaith athrawon ac amser sydd ar gael ar gyfer addysgu a chynllunio effeithiol (Yr Adran Addysg, 2018). Yn ôl astudiaeth pellach a chynilwyd gan Yr Adran Addysg (2023) mae athrawon yn cyfaddef bod cydweithio o fewn prosiect yn cynyddu llwyth gwaith boed yn y tymor byr neu hirdymor. Mae’r prosiect yma yn gofyn i athrawon i gydweithio efo’r plant, rhieni a busnesau lleol yr ardal sydd yn rhywbeth anferthol. Mae hefyd yn gofyn am ymweliadau misol a bydd yn rhywbeth parhaol ac yn ychwanegu tuag at y llwyth gwaith hir dymor. Er dweud hyn, dywed Llywodraeth Cymru (2022) bod y Cwricwlwm i Gymru yn rhywbeth sydd yn mynd i helpu hyn trwy ddweud ei fod wedi ddylunio wrth roi hyblygrwydd ar sut a beth maent yn dysgu. Cefnoga NASUWT (2022) trwy ddweud bod y Cwricwlwm yn golygu sicrhau bod systemau yn rhai y gellir eu rheoli, nad ydynt yn cynyddu llwyth gwaith addysgwyr a gweinyddwyr ysgolion. Penderfynwyd bod y prosiect yma yn rhywbeth sydd yn cyd-fynd efo’r Cwricwlwm i Gymru ac yn gallu cael i integreiddio i addysgu dyddiol yr ysgol. 
Gwendid arall yw bod angen cymhelliant parhaus. Mae’r prosiect yma yn un parhaol sydd yn gobeithio gwella pethau yn yr hir dymor. Ond gall hyn fod yn wendid i’r prosiect gan fod diflasodd o ran y busnesau a phlant yr ysgol yn bosibilrwydd. Disgrifia Cambridge Home School (2022) bod diflasodd plant yn fater amlochrog efo ystod o achosion. Gall hyn fod yn ddiffyg diddordeb yn y pwnc, problemau efo’r athro neu athrawes neu broblemau teuluol. Honna Harackiewicz a Smith (2016) bod profiad uniongyrchol o ddiddordeb yn galluogi nhw i werthfawrogi pwnc neu weithgaredd penodol ar draws sefyllfaoedd. Cefnoga Christoffina (2023) a Pendergast (2023) trwy gydnabuwyd bod diddordeb a chwilfrydedd yn cefnogi twf gwybyddol a chyflawniad dysgu effeithiol. Os nad ydyn yn gallu sicrhau'r diddordeb yma efo’r plant a’r gymuned ehangach efallai bydden nhw ddim yn cyflawni'r hyn sydd yn ddisgwyliedig. Ond pwysleisiodd Dewey pwysigrwydd dysgu seiliedig ar brofiad a meithrin unigolion meddylgar, sy'n ymgysylltu'n gymdeithasol er mwyn cadw cymhelliant plant. Honna Dewey (1916) bod addysgu yn broses sydd yn rhywbeth parhaol yn hytrach na gweithgaredd wedi'i gyfeirio at nod. Mae'r pwyslais ar broses, a'r ymddiriedaeth a roddodd Dewey yn y plentyn fel rhan o'r broses honno, yn cyd-fynd yn hawdd ag ystafelloedd dosbarth sy'n defnyddio prosiectau hirdymor fel rhan naturiol o'u cwricwlwm (Glassman a Whaley, 2000).
Casgliad 
I grynhoi, bydd y prosiect yma yn dod a’r busnesau lleol, plant a rhieni at ei gilydd trwy hybu'r iaith Cymraeg. Mae’n amlwg bod y prosiect yma yn un sydd yn cyd-fynd efo nifer o strategaethau'r Llywodraeth er enghraifft y targed i gael miliwn o siaradwyr Cymraeg erbyn 2050. Mae hefyd yn cyd-fynd efo’r Cwricwlwm i Gymru trwy gwmpasi nifer o feysydd dysgu gan gynnwys Iechyd a Lles, Ieithoedd, Llythrennedd a Chyfathrebu a Dyniaethau. Gobeithiwyd bod y prosiect yma hefyd yn ysbrydoli eraill i ddechrau sgwrs trwy gyfrwng y Gymraeg ac ymestyn ar draws cymunedau eraill. Bydd y prosiect yma hefyd yn cysylltu efo’r Safonau SAC gan ei bod yn ystyried gwerthoedd, cymuned, a chyfrifoldeb personol a myfyrdod sydd yn hanfodol ar gyfer datblygiad proffesiynol person.

SWOT
Cryfderau
-	 Creu cysylltiad cymunedol cryf trwy adeiladu perthnasoedd cadarn rhwng ysgolion a   busnesau lleol.
-	 Rhoi cyfle i bobl o fewn y gymuned ymarfer y Gymraeg yn y byd go iawn. Bydd y disgyblion yn defnyddio’r iaith mewn cyd-destun go iawn, nid dim ond yn yr ystafell ddosbarth. Hynny yw, mae’n gyfle i ymarfer Cymraeg naturiol sydd yn cael ei defnyddio o fewn sgyrsiau. 
-	 Byddwn yn addasu i anghenion unigol y busnesau'r rhieni gan fod y dull yn hyblyg ac yn cael ei deilwra i lefel cysur pob busnes a rhiant. 
-	Bydd yr arwyddion, posteri a sticeri’n gwneud y Gymraeg yn fwy amlwg a deniadol.
-	 Cwmpasi nifer o feysydd Dysgu fel Iechyd a Lles, Dyniaethau, a’r Gymraeg
-	Cyd -fynd efo syniadau Dewey o addysgu parhaus. 
 
Gwendidau
-	Gallai fod yn anodd cynnal brwdfrydedd disgyblion a busnesau dros amser.
-	 Mae trefnu ymweliadau misol, creu pecynnau, ac addasu deunyddiau’n gallu cymryd i fynnu        llawer o amser.
-	 Mae lefelau hyder ac arbenigedd iaith yn amrywio ymysg disgyblion a staff busnesau.
-	 Bydd angen cefnogaeth gan athrawon neu gydlynydd i reoli’r prosiect yn effeithiol ac mae’n ychwanegi at lwyth gwaith mawr athrawon yn barod. 
 
Cyfleoedd
-	Cyfle i ehangu i fusnesau eraill a gall y cynllun dyfu i gynnwys mwy o fusnesau dros amser.
-              Gall y prosiect fod yn sail ar gyfer digwyddiadau fel "Wythnos Gymraeg" neu ffeiriau lleol.
-	Cyfle i hyrwyddo’r defnydd o Gymraeg mewn modd cadarnhaol ar-lein ac yn y cyfryngau lleol. Bydd hyn yn ei dro yn codi ymwybyddiaeth am y Gymraeg ymhellach. 
 
Bygythiadau
Gall busnesau ddiffodd neu newid staff heb ddiddordeb yn y Gymraeg.
 Mae’n brosiect mawr ac felly ni fydd digon o amser, adnoddau neu gymorth staff i gynnal y prosiect.
Does dim gwarant bod y plant yn mynd i gadw diddordeb yn y prosiect chwaith. 
O achos i lwyth gwaith mawr athrawon efallai bydd y prosiect ddim yn cael i gario allan yn gywir o ddechrau i ddiwedd.

